7. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 61030/3/2739/815598 της 22/30 Οκτ. 1957 (ΦΕΚ Β΄ 288) Περί υπαγωγής εις αρμοδιότητας των επιτροπών άρθρ. 22 Α.Ν. 1324/49 των διαφορών μεταξύ εκμισθωτών αναπήρων και ιδιωτών μισθωτών αναπηρικών περιπτέρων. 1.Έχοντες υπ’ όψει τας διατάξεις των άρθρ. 25 και 99 του Α.Ν. 1324/49 «περί προστασίας κλπ. των Αναπήρων Πολέμου Οπλιτών και Θυμάτων Πολέμου κυρωθέντος δια του Νόμ. 1487/50 «περί κυρώσεως κλπ.» ως ούτος ετροποποιήθη υπό του Ν.Δ. 3748/57 «περί τροποποιήσεως κλπ. του Α.Ν. 1324/49, αποφασίζομεν: Α.Εις την αρμοδιότητα των Επιτροπών του άρθρ. 22 Α.Ν. 1324/49 υπάγονται αι διαφοραί μεταξύ εκμισθωτών Αναπήρων ή Θυμάτων Πολέμου και ιδιωτών μισθωτών αναπηρικών περιπτέρων ή κυλικείων, εφ’ όσον αύται ανεφύησαν κατά την διάρκειαν της ισχύος της υπό των Επιτροπών χορηγουμένης, κατά την διαδικασίαν του άρθρ. 25 παρ. 2 του ως άνω Νόμου, αδείας εκμισθώσεως. Β.Μετά την λήξιν της κατά την ως άνω διαδικασίαν χορηγηθείσης αδείας ή και εν παντελεί ελλείψει ταύτης, ο κατέχων το περίπτερον ή κυλικείον ιδιώτης αποβάλλεται, αιτήσει της καθ’ ημάς Διευθύνσεως Αναπήρων δια της αρμοδίας Αστυνομικής Αρχής, ως άνευ νομίμου τίτλου διακατέχων τούτο. 